Uchinchi oltin! Bobousmon Boturov yaponiyalik raqibidan ustun kelib, Osiyo chempioni bo‘ldi

Tailandning Bangkok shahrida boks bo‘yicha Osiyo chempionatining final janglari doirasida o‘zbekistonlik uchinchi bokschi ringga chiqdi.

-69 kg vazn toifasida O‘zbekiston sharafini himoya qilgan Bobusmon Boturov yaponiyalik Sevonrets Okazavaga qarshi ringga ko‘tarilib, raqibini ochkolar hisobiga taslim qildi. Natijada Bobousmon O‘zbekiston terma jamoasi hisobiga uchinchi oltin medalni yozdirib qo‘ydi.
Avvalroq Nodirjon Mirzaahmedov hamda Miraziz Mirzahalilov Osiyo chempioniga aylangandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!